Document ID: 32014D0177

KOMMISSIONENS GENNEMFØRELSESAFGØRELSE
af 27. marts 2014
om ændring af bilag II til beslutning 2003/467/EF for så vidt angår erklæring af Litauen som officielt brucellosefri
(meddelt under nummer C(2014) 1940)
(EØS-relevant tekst)
(2014/177/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig kapitel II, punkt 7, i bilag A, og
ud fra følgende betragtninger:
(1)
Direktiv 64/432/EØF finder anvendelse på handel inden for Unionen med kvæg og svin. I direktivet fastsættes det, på hvilke betingelser en medlemsstat eller en region i en medlemsstat kan erklæres officielt brucellosefri for så vidt angår kvægbesætninger.
(2)
I bilag II til Kommissionens beslutning 2003/467/EF (2) findes en liste over de medlemsstater og regioner heraf, der er erklæret officielt brucellosefrie.
(3)
Litauen har forelagt Kommissionen dokumentation, der viser, at betingelserne i direktiv 64/432/EØF for status som officielt brucellosefri er opfyldt for hele statens område.
(4)
På grundlag af den dokumentation, der er forelagt af Litauen, bør denne medlemsstat erklæres officielt brucellosefri.
(5)
Bilag II til beslutning 2003/467/EF bør derfor ændres i overensstemmelse hermed.
(6)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilag II til beslutning 2003/467/EF ændres som angivet i bilaget til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 27. marts 2014.

Labels: 18
6